रानी ने बताया कि करण अक्सर अपने दोस्तों को महंगे बैग और महंगे तोहफे देते रहते हैं लेकिन कई बार मांगने के बाद भी उन्होंने अभी तक रानी को वह बैग नहीं दिया, जो उन्होंने सालों पहले उनसे मांगा था। रानी ने बताया कि करण अपने दोस्तों के लिए कुछ भी कर सकते हैं लेकिन दोस्तों की छोटी-छोटी बातें भी कई बार उन्हें बुरी लग जाती हैं। हालांकि खुद वह दोस्ती में किसी को कुछ भी बोल जाते हैं। रानी ने शो के सेट पर मौजूद सभी प्रतियोगियों का हौसला बढ़ाया और कहा कि उन्हें 'इंडियाज नेक्स्ट सुपरस्टार' का शुक्रगुजार होना चाहिए। इससे उन्हें बिना किसी परेशानी के सिर्फ अपने टैलेंट के दम पर एंट्री मिल जाएगी। रानी ने अपने शुरुआती दिनों के संघर्ष के बारे में भी प्रतियोगियों से कई बातें शेयर कीं।